Vi boede på Petras båd 'Veinard' i en uge, og det var helt fantastisk. Husbåden ligger godt i forhold til tog/metrostation og kulinariske indkøbsmuligheder i Markt ved Blaak Station. Rotterdam centrum er kun 5-10 minutters gang væk men båden ligger et stille sted så nætterne er helt rolige, også i weekenden. Petra fik os til at føle os som hjemme i den hyggelige lille lejlighed og skibskatten Mitzi hilste på og holdt øje. Det var skønt at falde i søvn til bølgeskvulp fra forbipasserende vandtaxaer og andre både. Alt i alt havde vi en dejlig uge - vi anbefaler varmt et ophold på Veinard!